Държавен вестник, бр. 33, 2019 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  33
19. организира, координира и контролира 
дейностите, свързани с публичните изяви на 
изпълнителния директор, главния секретар и 
служителите на агенцията и по предоставянето 
на информация за дейността на агенцията на 
медиите;
20. разработва методология на счетоводната 
отчетност и изпълнява финансовата политика 
на агенцията;
21. отговаря за организацията на счетовод-
ството и отчетността на приходите и разходите 
по пълна бюджетна класификация и по счето-
водни сметки от сметкоплана на бюджетните 
предприятия;
22. разработва проекта на годишен бюджет 
на агенцията;
23. подготвя предложения до министъра на 
труда и социалната политика за необходими-
те корекции по изпълнението на бюджета на 
агенцията;
24. съставя месечни, тримесечни и годишни 
оборотни ведомости и отчети за касовото из-
пълнение на бюджета на агенцията и изготвя 
годишния финансов отчет на агенцията;
25. контролира ефективното и законосъ- 
образното разходване на бюджетните средства 
при спазване на финансовата дисциплина;
26. осъществява дейностите, които са свър-
зани със системата за финансово управление 
и контрол;
27. отговаря за спазването на норматив-
ните актове при експлоатацията и осигурява 
поддръжката на собствеността на агенцията, 
организира извършването на текущи ремонти, 
поправка на инвентар и съоръжения;
28. организира и осъществява цялостното 
техническо обслужване на администрацията на 
агенцията с транспорт, регистрация на моторни 
превозни средства, застраховане, поддръжка, 
ремонт и годишни прегледи;
29. отговаря за снабдяването, съхраняването, 
стопанисването и използването на стоково-
материалните ценности;
30. участва в разработването и прави пред-
ложения за информационното осигуряване и 
за изграждането, развитието и експлоатацията 
на автоматизираната информационна система 
на агенцията;
31. прави предложения за внедряване на 
нови автоматизирани информационни и кому-
никационни технологии в агенцията и оказва 
техническа и методическа помощ на служи-
телите при експлоатацията на системния и 
приложния софтуер;
32. осигурява интегрирането на информа-
ционните системи на агенцията с информа-
ционните системи на други администрации и 
организира необходимия обмен на информация 
между агенцията, Министерството на труда и 
социалната политика и външни организации;
33. организира изготвянето и поддържането 
на страницата на агенцията в интернет, раз-
работва, внедрява и осигурява предоставянето 
на интернет услуги за клиентите на агенцията;
34. създава и администрира локалната ком-
пютърна мрежа в седалището на агенцията 
и осигурява защитата на информацията от 
нерегламентиран достъп;
35. води Регистър на лицата, които осъщест-
вяват дейности по предоставяне на помощни 
средства, приспособления и съоръжения за 
хората с увреждания и медицински изделия, 
които са посочени в списъците по чл. 61, ал. 1 
от Закона за хората с увреждания;
36. организира дейностите, които са свърза-
ни с процедурите по Закона за обществените 
поръчки;
37. отговаря за дейностите, които са свърза-
ни с предоставянето на достъп до обществена 
информация;
38. отговаря за дейностите, които са свър-
зани с предотвратяването на корупцията и 
конфликта на интереси;
39. отговаря за дейностите, които са свързани 
със защитата на личните данни;
40. изпълнява и други функции, възложени 
със закон или с друг нормативен акт.“
§ 6. В чл. 10 думите „Интеграция на хората 
с увреждания“ се заменят с „Пълноправно 
включване на хората с увреждания“.
§ 7. Член 11 се изменя така:
„Чл. 11. Дирекция „Пълноправно включване 
на хората с увреждания“:
1. води и поддържа Регистър на специали-
зираните предприятия и кооперации на хората 
с увреждания;
2. възстановява средства на работодателите 
и на специализираните предприятия и коопе-
рации на хората с увреждания за ползване на 
преференции по чл. 45, ал. 1 и чл. 50, ал. 1 от 
Закона за хората с увреждания;
3. провежда и реализира конкурси за фи-
нансиране на проекти по следните програми:
а) Национална програма за заетост на хората 
с увреждания за финансиране на дейности за 
осигуряване на достъп, приспособяване и/или 
оборудване на работни места за лица с трайни 
увреждания, квалификация и преквалифика-
ция, съответно обучение за професионално и 
служебно развитие по чл. 44, ал. 1 от Закона 
за хората с увреждания;
б) Програма за започване и развитие на 
самостоятелна стопанска дейност от хора с 
увреждания по чл. 46 от Закона за хората с 
увреждания;
в) Програма за отпускане на средства по 
целеви проекти, предоставени за финансиране 
на специализирани предприятия и кооперации 
за хората с увреждания по чл. 49 от Закона за 
хората с увреждания; 
г) Програма за финансиране създаването 
на центрове за защитена заетост по чл. 51 от 
Закона за хората с увреждания;
д) Програма за финансиране на проекти 
за рехабилитация и интеграция на хората с 
увреждания по чл. 10, ал. 3, т. 8 от Закона за 
хората с увреждания;
е) Програма за изграждане на достъпна 
среда за хората с увреждания в културни, ис-
торически и спортни обекти по чл. 10, ал. 3, 
т. 8 от Закона за хората с увреждания;